Године 1941. заједно са једном групом шпанских бораца из Југославије, доборовољно се пријавио да иде на рад у Немачку, одлакле су побегли и пребацили се у Југославију. По доласку у окупирану Југославију, одлази у родну Лику, где је по задатку Партије радио на организовању оружаног устанка. Користећи своје искуство из шапнског грађанског рата, радио је на организовању нових бораца и формирању првих јединица. Када је почетком августа 1941. године формирано јединствено Војно руководство за удбински котар, које је имало за циљ обједињавање и усмеравање свих устаничких снага, Мићо је био на његовом челу.